Bħalma nagħmel kważi kuljum, iktar kmieni smajt il-konferenza stampa li taġġornana b'dak li qed jiġri dwar il-pandemija Covid-19. Hi aħbar tajba li illum ma kien hemm ħadd li irriżulta pożittiv għall-Covid-19. Għalkemm kif emfasizza Chris Fearne is-sitwazzjoni tista' tkun differenti tul il-ġranet li ġejjin, dan xorta hu punt importanti. Mertu kbir lill-awtoritajiet tas-saħħa li ħadmu ħafna u li ippreparaw ruħhom sewwa biex jistgħu jagħtu l-aħjar servizz lill-pajjiż. Nirrikonoxxi ukoll l-impenn ta' Chris Fearne Ministru tas-Saħħa li kien kapaċi jimmotiva lill-istaff mediku u paramediku tal-pajjiż biex jagħtu l-aħjar possibli. Grazzi. Fil-konferenza tal-aħbarijiet tal-lum il-Ministru tas-Saħħa emfasizza ukoll li mhux ser tinħareġ l-ebda app għall- . Napprezza li l-Gvern (għall-inqas s'issa) qiegħed attent dwar issues ta' privatezza. Ma nifhimx kif dan il-punt importanti ma ġiex rappurtat mill-gazzetti ewlenin ħlief mill- li irrapporta hekk: Alternattiva Demokratika temfasizza li huwa importanti li l-privatezza tkun imħarsa. Huwa tajjeb li l-Gvern dan qiegħed attent għal dan ukoll. Il-bieraħ AD ħarġet stqarrija importanti dwar dan is-suġġett u emfasizzajna li ħadd ma għandu japprofitta ruħu minn din il-pandemija biex jipperikola l-privatezza tagħna lkoll. Il-pubbliku b'mod ġenerali qiegħed jikkoopera. Dan ikompli juri li ma hemm l-ebda ħtieġa ta' miżuri drastiċi. Huwa neċessarju li dejjem inżommu sens ta' proporzjon fil-miżuri li jittieħdu. Huwa tajjeb li s'issa dan is-sens ta' proporzjon inżamm. Dan jawgura tajjeb. Għalhekk ukoll qed naslu! Grazzi.